stanford-oval/wikipedia huggingface dataset:
Turkin Grand Prix 2021
Vapaat harjoitukset

Mercedeksen Lewis Hamilton ja Ferrarin Carlos Sainz vaihtoivat osakilpailuviikonloppua varten uudet voimayksiköt, minkä vuoksi he saivat lähtöruuturangaistukset kilpailuun. Kuljettajat saivat harjoitusten aikana testattavakseen uudet palonkestävät ajokäsineet, koska FIA:n tarkoituksena oli kerätä tietoa välttääkseen jatkossa Romain Grosjeanin edellisen kauden Bahrainin osakilpailun onnettomuudessa saamat palovammat. Ensimmäisissä vapaissa harjoituksissa Mercedeksen vauhti oli jälleen lupaavaa kilpailuviikonloppua varten. Red Bullin Sergio Pérezille harjoitukset olivat hankalat, koska hän valitteli autonsa aliohjautumista eikä pystynyt ajamaan kymmenettä sijaa parempaa tulosta. Ensimmäisten vapaiden harjoitusten nopein oli Hamilton ennen Red Bullin Max Verstappenia ja Ferrarin Charles Leclerciä.
Toisissa vapaissa harjoituksissa radan kahdeksas ja yhdeksäs mutka tuottivat vaikeuksia Leclercille ja Haasin Nikita Mazepinille, kun he menettivät autojensa hallinnan niissä ja pyörähtivät. Lähtöruuturangaistuksen kilpailuun saanut Sainz keskittyi ajamaan vain pehmeällä rengasseoksella, koska hän halusi testata sen ominaisuuksia radalla. Red Bullilla Verstappenin harjoituksia hankaloittivat vaikeudet saada auton tasapainotus kuntoon. Alfa Romeo Racingin Kimi Räikkösen ongelmana oli harjoitusten aikana ajamista häirinnyt vuotava vesipullo. Hamilton oli myös toisten vapaiden harjoitusten nopein, Leclerc toinen ja Mercedeksen Valtteri Bottas kolmas. Hamilton ajoi myös radan epävirallisen nopeimman kierrosajan.
Kolmansissa vapaissa harjoituksissa kuljettajat ajoivat kosteissa olosuhteissa, mitkä aiheuttivat monen kuljettajan pyörähtämisen radalla. Hamilton ajoi vain viisi kierrosta märällä kelillä ja oli kahdeksastoista lopputuloksissa. Harjoitukset keskeytyivät hetkeksi punaisilla lipuilla, kun Williamsin George Russell menetti autonsa hallinnan ja auto jäi jumiin soralle. AlphaTaurin Pierre Gasly oli kolmansien vapaiden harjoitusten nopein, Verstappen oli toinen ja Pérez kolmas.
Aika-ajot

Aika-ajojen ensimmäinen osio alkoi sateisissa olosuhteissa, minkä seurauksena kuljettajilla oli vaikeuksia pysyä radalla (osa pyörähti, osa ajautui radan ulkopuolelle). Sadeolosuhteiden hellittäessä kierrosaikoja pystyttiin ajamaan kuivissa olosuhteissa, joiden aikana yksi yllätysnimi jatkoon päässeistä kuljettajista oli Haasin Mick Schumacher. McLarenin Daniel Ricciardo sen sijaan ajoitti väärin kierrosaikojensa ajamisen ja hän karsiutui.
Toisessa osiossa Mercedes ajoi kärkivauhdin kierrosaikoja ja osion aikana nähtiin myös monen kuljettajan osalta ajovirheitä. Alpinen Esteban Ocon karsiutui, kun hänen autossaan oli yliohjausta ja hän hävisi Aston Martinin Lance Strollille ja Sebastian Vettelille, heistä Stroll pääsi jatkoon. AlphaTaurin osalta Gasly ja hänen tallikaverinsa Yuki Tsunoda pääsivät jatkoon. Russell yritti päästä jatkoon vaihtamalla tuoreempaan rengasseokseen, mutta hän ajoi aikakierroksensa viimeisillä hetkillä mutkan leveäksi ja karsiutui.
Kolmannessa osiossa paalupaikasta taistelivat Hamilton ja Bottas, kun he yrittivät parantaa toistensa kierrosaikoja. Hamilton ajoi nopeimman kierrosajan, mutta paalupaikkamerkintä meni Hamiltonin rangaistuksen myötä Bottakselle, Verstappen nousi toiseksi ja Leclerc kolmanneksi. Hamiltonin kierrosaika oli samalla radan nopein kierrosaika. Alpinen Fernando Alonso ajoi viidenneksi, mutta tuomaristo tutki hänen kierrosaikojaan ensimmäiseltä osiolta tuplakeltaisten lippujen aikana, mistä hän ei kuitenkaan saanut rangaistusta.
Kilpailu

Ricciardon autoon asennettiin aika-ajojen jälkeen uusi moottori, minkä vuoksi hän lähti kilpailuun viimeisten kuljettajien joukosta. Kilpailun lähdössä olosuhteet olivat kosteat, minkä vuoksi kuljettajat valitsivat välikelin renkaat. Gasly ja Alonso osuivat toisiinsa, jolloin Alonso pyörähti ja Gasly sai tilanteesta aikarangaistuksen. Alonso sai myöhemmin itse aikarangaistuksen osuttuaan Schumacheriin, minkä vaikutuksesta Schumacher pyörähti. Tsunoda yritti estää Hamiltonia, mutta Tsunoda tuli myöhemmin tämän ohittamaksi ja hän pyörähti myöhemmin kilpailun aikana.
Alfa Romeo Racingin osalta Räikkönen ja Antonio Giovinazzi nousivat kilpailun aikana useamman sijoituksen, mutta Räikkönen ja talli turhautuivat Giovinazzin toimista kilpailun aikana, kun hän ei antanut tallimääräyksistä huolimatta sijoitustaan nopeammalle Räikköselle ja hän halusi yrittää ohitusta Alpinen Esteban Oconista, joka ajoi kilpailun kymmenenneksi tekemättä yhtään varikkopysähdystä. Kierroksella 14 Sainz ohitti Vettelin ja osui ohitusyrityksen aikana häneen, mutta tilanteesta ei annettu rangaistuksia. Ricciardo yritti ottaa muita kuljettajia kiinni vaihtamalla aikaisemmin uudet välikelin renkaat, mutta muutos kilpailutaktiikkaan ei lopulta onnistunut.
Kilpailun puolivälissä Hamilton oli noussut viidenneksi, ja saavutti Pérezin, jonka kanssa hän taisteli useamman mutkan verran pääsemättä kuitenkaan tämän ohitse Pérezin puolustaessa sijaansa. Verstappen teki varikkopysähdyksensä kierroksella 37 ja Bottas kierrosta myöhemmin, mutta havaittuaan Bottaksen vauhdin pysähdyksen jälkeen Verstappen päätti varmistaa sijoituksensa. Hamilton yritti ensin ajaa kilpailun ilman pysähdystä, mutta kierrosaikojen parantuessa muiden kuljettajien osalta hän teki myöhemmin kilpailun aikana pysähdyksensä. Vettel puolestaan yritti ajaa kilpailun aikana kuivan kelin renkailla, mitä hän kutsui suureksi virheekseen ajettuaan ensin ulos varikolta takaisin radalle ja palaten kierrosta myöhemmin vaihtamaan uudet välikelin renkaat.
Kilpailun jälkipuolella Leclerc yritti ajaa voittoon ilman varikkopysähdystä Bottasta vastaan, mutta hän koki myöhemmin tuoreemman renkaan paremmaksi vaihtoehdoksi ja pysähtyi kierroksella 47. Leclerc putosi lopulta neljänneksi. Sainzin varikkokäynti puolestaan pitkittyi ongelmien vuoksi ja hän putosi kahdeksanneksi. Bottas ajoi kilpailun voittoon ennen Verstappenia ja Péreziä.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:24.585 | 1:23.082 | 1:22.868 | 111 |
| 2 | 77 |  Valtteri Bottas | Mercedes | 1:25.047 | 1:23.579 | 1:22.998 | 1 |
| 3 | 33 |  Max Verstappen | Red Bull-Honda | 1:24.592 | 1:23.732 | 1:23.196 | 2 |
| 4 | 16 |  Charles Leclerc | Ferrari | 1:24.869 | 1:24.015 | 1:23.265 | 3 |
| 5 | 10 |  Pierre Gasly | AlphaTauri-Honda | 1:24.704 | 1:23.817 | 1:23.326 | 4 |
| 6 | 14 |  Fernando Alonso | Alpine-Renault | 1:25.174 | 1:23.914 | 1:23.477 | 5 |
| 7 | 11 |  Sergio Pérez | Red Bull-Honda | 1:24.963 | 1:23.961 | 1:23.706 | 6 |
| 8 | 4 |  Lando Norris | McLaren-Mercedes | 1:25.138 | 1:24.642 | 1:23.954 | 7 |
| 9 | 18 |  Lance Stroll | Aston Martin-Mercedes | 1:25.511 | 1:24.601 | 1:24.305 | 8 |
| 10 | 22 |  Yuki Tsunoda | AlphaTauri-Honda | 1:25.409 | 1:24.054 | 1:24.368 | 9 |
| 11 | 5 |  Sebastian Vettel | Aston Martin-Mercedes | 1:25.787 | 1:24.795 |  | 10 |
| 12 | 31 |  Esteban Ocon | Alpine-Renault | 1:25.422 | 1:24.842 |  | 12 |
| 13 | 63 |  George Russell | Williams-Mercedes | 1:25.417 | 1:25.007 |  | 13 |
| 14 | 47 |  Mick Schumacher | Haas-Ferrari | 1:25.555 | 1:25.200 |  | 14 |
| 15 | 55 |  Carlos Sainz | Ferrari | 1:25.177 | DNS |  | 192 |
| 16 | 3 |  Daniel Ricciardo | McLaren-Mercedes | 1:25.881 |  |  | 203 |
| 17 | 6 |  Nicholas Latifi | Williams-Mercedes | 1:26.086 |  |  | 15 |
| 18 | 99 |  Antonio Giovinazzi | Alfa Romeo Racing-Ferrari | 1:26.430 |  |  | 16 |
| 19 | 7 |  Kimi Räikkönen | Alfa Romeo Racing-Ferrari | 1:27.525 |  |  | 17 |
| 20 | 9 |  Nikita Mazepin | Haas-Ferrari | 1:28.449 |  |  | 18 |
107 % aika: 1:30.505
Lähteet:
1 Lewis Hamilton sai 10 lähtöruudun rangaistuksen uuden polttomoottorin vaihdosta johtuen.
2 Carlos Sainz lähti kilpailuun lähtöruudukon perältä voimayksikön vaihdosta johtuen.
3 Daniel Ricciardo lähti kilpailuun koko joukon perältä voimanyksikön vaihdon takia.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 77 |  Valtteri Bottas | Mercedes | 58 | 1:31.04,103 | 1 | 25+1 |
| 2. | 33 |  Max Verstappen | Red Bull Racing-Honda | 58 | +14,584 | 2 | 18 |
| 3. | 11 |  Sergio Pérez | Red Bull Racing-Honda | 58 | +33,471 | 6 | 15 |
| 4. | 16 |  Charles Leclerc | Ferrari | 58 | +37,814 | 3 | 12 |
| 5. | 44 |  Lewis Hamilton | Mercedes | 58 | +41,812 | 11 | 10 |
| 6. | 10 |  Pierre Gasly | AlphaTauri-Honda | 58 | +44,292 | 4 | 8 |
| 7. | 4 |  Lando Norris | McLaren-Mercedes | 58 | +47,213 | 7 | 6 |
| 8. | 55 |  Carlos Sainz | Ferrari | 58 | +51,526 | 19 | 4 |
| 9. | 18 |  Lance Stroll | Aston Martin-Mercedes | 58 | +1.21,018 | 8 | 2 |
| 10. | 31 |  Esteban Ocon | Alpine-Renault | 57 | +1 kierros | 12 | 1 |
| 11. | 99 |  Antonio Giovinazzi | Alfa Romeo Racing-Ferrari | 57 | +1 kierros | 16 |  |
| 12. | 7 |  Kimi Räikkönen | Alfa Romeo Racing-Ferrari | 57 | +1 kierros | 17 |  |
| 13. | 3 |  Daniel Ricciardo | McLaren-Mercedes | 57 | +1 kierros | 20 |  |
| 14. | 22 |  Yuki Tsunoda | AlphaTauri-Honda | 57 | +1 kierros | 9 |  |
| 15. | 63 |  George Russell | Williams-Mercedes | 57 | +1 kierros | 13 |  |
| 16. | 14 |  Fernando Alonso | Alpine-Renault | 57 | +1 kierros | 5 |  |
| 17. | 6 |  Nicholas Latifi | Williams-Mercedes | 57 | +1 kierros | 15 |  |
| 18. | 5 |  Sebastian Vettel | Aston Martin-Mercedes | 57 | +1 kierros | 10 |  |
| 19. | 47 |  Mick Schumacher | Haas-Ferrari | 56 | +2 kierrosta | 14 |  |
| 20. | 9 |  Nikita Mazepin | Haas-Ferrari | 56 | +2 kierrosta | 18 |  |
Nopein kierros: Valtteri Bottas (Mercedes) 1.30,432 (kierroksella 58).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Red Bull ja AlphaTauri ajoivat kilpailuviikonlopun aikana erikoisväritteisillä autoilla kunnioittaakseen Richie Gintherin vuoden 1965 Meksikon osakilpailuvoittoa Hondalla.
Red Bull ja Honda julkistivat osakilpailuviikonlopun aikana tekevänsä yhteistyötä jatkossa, vaikka Honda ilmoitti vetäytyvänsä pois moottorintoimittajana Formula 1 -sarjasta kauden jälkeen.
Lääkintäauton kuljettaja Alan van der Merwe ja lääkintävastaava Ian Roberts joutuivat jättämään osakilpailun väliin positiivisen koronavirustestituloksen vuoksi, jolloin heidän tilallaan lääkintäautoa ajoivat Formula E -sarjan turva-autonkuljettaja Bruno Correia ja lääkintävastaava Bruno Franceschini.
Haasin Nikita Mazepinin kisainsinöörinä toimi tallin pääinsinööri Ayao Komatsu, koska kisainsinööri Dominic Haines ei osallistunut osakilpailuun henkilökohtaisten esteiden vuoksi.
Radan pinnoite muuttui tälle kaudelle enemmän pitoa antavaksi, kun edellisen kauden osakilpailussa rata oli vielä öljyinen ja liukas.
Esteban Ocon ajoi kilpailun läpi ilman varikkopysähdystä, edellisen kerran näin oli tapahtunut Monacon GP:ssä 1997.
Unbreakable (Backstreet Boysin albumi)

| Unbreakable Backstreet Boys |
| --- | --- | --- |

Studioalbumin tiedot
 Äänitetty : 2006–2007
 Julkaistu:  24. lokakuuta 2007  26. lokakuuta 2007  27. lokakuuta 2007  29. lokakuuta 2007  30. lokakuuta 2007  31. lokakuuta 2007  2. marraskuuta 2007
 Formaatti: CD
 Tuottaja(t): Dan Muckala, Rob Wells, Emanuel Kiriakou, Adam Anders, John Shanks, Billy Mann, JC Chasez
 Tyylilaji: pop
 Levy-yhtiö: Jive
Backstreet Boysien muut julkaisut
| Never Gone 2005 | Unbreakable 2007 | This Is Us 2009 |
Unbreakable on yhdysvaltalaisen poikabändi Backstreet Boysin kuudes studioalbumi, joka julkaistiin Jive Records -levy-yhtiön kautta 24. lokakuuta 2007, ensimmäisenä Japanissa. Kyseessä oli yhtyeen ensimmäinen albumi, jolla yksi sen alkuperäisjäsenistä, Kevin Richardson, ei enää ollut mukana erottuaan yhtyeestä kesällä 2006.
Taustaa

Heinäkuussa 2007 julkistettiin, että Backstreet Boys julkaisee uuden albuminsa 30. lokakuuta 2007, heidän ensimmäinen uutta materiaalia sisältävä albuminsa kahteen vuoteen. Ennen kuin Brian ja A. J. julkistivat albumin nimen, 13. elokuuta 2007 albumin huhuttuja nimiä olivat muun muassa End to Beginning ja Motivation.
INROCK -lehden haastattelussa Brian sanoi uuden albumin sisältävän vaihtelevasti eri musiikkityylejä yhdistäen sekä yhtyeen 1990-luvun lopun levytyksistä tuttua soundia että tuoreemmilla tuotoksilla kuultua kitarapainotteista poprockia. Pojat auttoivat kirjoittamaan viisi albumin kappaletta (mukaan lukien "Intro").
2. lokakuuta 2007 kappaleet "Unmistakable" ja "Something That I Already Know" julkaistiin Promosquadin ja RateTheMusicin internet sivuilla. Seuraavana päivänä Japanilainen radioasema vuosi albumin intron sekä kappaleen "Everything But Mine".
Albumin päättävä kappale "Unsuspecting Sunday Afternoon" on pätkitty kahteen osaan. Ensimmäinen osa, minuutin kestävä a cappella versio kertosäkeestä eli "Intro", aloittaa albumin ja toinen osa, joka on kolmen ja puolen minuutin pituinen päättää albumin. Kaikki neljä jäsentä auttoivat kirjoittamaan kyseistä kappaletta.
Singlet

| Single | Julkaistu |
| --- | --- |
"Inconsolable": 27. elokuuta 2007
"Helpless When She Smiles": 15. tammikuuta 2008
Ensimmäinen single "Unbreakble" -albumilta oli oletettu toinen single, "Helpless When She Smiles". Kyseisen kappaleen musiikkivideo kuvattiin 13. marraskuuta 2007 Joshua Tree -kansallispuistossa, Kaliforniassa. Videon ensiesiintyminen oli Yahoo! Music -nettisivuilla 12. joulukuuta 2007.
Unbreakable Tour -kiertue

Backstreet Boysit lähtivät kiertueelle 16. helmikuuta 2008 Tokyo Domesta, Tokiosta, Japanista ja päättyi 23. marraskuuta 2008 Hollywood Palladiumilla, Los Angelesissa.
Katso lisää täältä
Kappalelista

| # | Nimi | Sanoittaja/t | Tuottaja/t | Aika |
| --- | --- | --- | --- | --- |
| 1. | "Intro" | Brian Littrell, A. J. McLean, Howie Dorough, Nick Carter, Dan Muckala  | Dan Muckala | 1:03 |
| 2. | "Everything But Mine" |   Jess Cates, Dan Muckala, Lindy Robbins | Dan Muckala | 4:09 |
| 3. | "Inconsolable" | Jess Cates, Emanuel Kiriakou, Lindy Robbins, SibeRya  | Emanuel Kiriakou | 3:39 |
| 4. | "Something That I Already Know" | Zukhan Bey, Kara Dioguardi, David Hodges, Mitch Allan  | Mitch Allan, Kara Dioguardi, David Hodges | 3:36 |
| 5. | "Helpless When She Smiles" | Brett Cornelius, Christopher Lindsey, Aimee Mayo, Thomas Verges | John Shanks | 4:07 |
| 6. | "Any Other Way" | Jess Cates, Dan Muckala, Lindy Robbins | Dan Muckala | 3:26 |
| 7. | "One in a Million" | Brian Littrell, A. J. McLean, Howie Dorough, Nick Carter, Jess Cates, Dan Muckala, Lindy Robbins | Dan Muckala | 3:35 |
| 8. | "Panic" | Nick Carter, Howie Dorough, Brian Littrell, A. J. McLean, Billy Mann, Dan Muckala | Dan Muckala | 2:55 |
| 9. | "You Can Let Go" | Jess Cates, Dan Muckala, Lindy Robbins | Dan Muckala | 3:35 |
| 10. | "Trouble Is" | D. Mescall, M. Sutton, P. Sheyne  | John Shanks | 3:37 |
| 11. | "Treat Me Right" | A. J. McLean, JC Chasez, T. Feemster | Neff-U & JC Chasez | 4:12 |
| 12. | "Love Will Keep You Up All Night" | Dave Schuler, Billy Mann, Brian Paturalski, Larry Gold | Billy Mann | 4:17 |
| 13. | "Unmistakable" | Adam Anders, Nikki Hassman, Dan Muckala | Dan Muckala, Adam Anders | 3:49 |
| 14. | "Unsuspecting Sunday Afternoon" | Nick Carter, Howie Dorough, Brian Littrell, A. J. McLean, Billy Mann, Dan Muckala | Dan Muckala | 3:24 |
Kappalelista > Deluxe-painos

Sisältää kaikki neljätoista kappaletta tavalliselta painokselta.
Kaksi bonuskappaletta.
Deluxe sisältää myös julisteen ja erikoispaketoinnin.
| # | Nimi(Bonus-kappale) | Sanoittaja/t | Tuottaja/t | Aika |
| --- | --- | --- | --- | --- |
| 15. | "Downpour" | Jess Cates, Emanuel Kiriakou, Lindy Robbins | Emanuel Kiriakou | 3:24 |
| 16. | "In Pieces" | Jess Cates, Dan Muckala, Lindy Robbins | Dan Muckala | 3:45 |
| 17. | "Nowhere to Go" iTunes & Japanese Edition Bonus Track  | Rob Wells, Jess Cates, Lindy Robbins | Rob Wells | 2:52 |
| 18. | "There's Us" (Originally performed by Alexz Johnson) iTunes, Wal-Mart & Australian Edition Bonus Track  | Rob Wells, Christopher Ward | Rob Wells | 4:16 |
Kappalelista > Aasian kiertue (rajoitettu erä) > Levy 1

| # | Nimi | Aika |
| --- | --- | --- |
| 01 | "Intro" | 1:03 |
| 02 | "Everything But Mine" | 4:09 |
| 03 | "Inconsolable" | 3:39 |
| 04 | "Something That I Already Know" | 3:36 |
| 05 | "Helpless When She Smiles" | 4:07 |
| 06 | "Any Other Way" | 3:26 |
| 07 | "One In A Million" | 3:35 |
| 08 | "Panic" | 2:55 |
| 09 | "You Can Let Go" | 3:35 |
| 10 | "Trouble Is" | 3:37 |
| 11 | "Treat Me Right" | 4:12 |
| 12 | "Love Will Keep You Up All Night" | 4:17 |
| 13 | "Unmistakable" | 3:49 |
| 14 | "Unsuspecting Sunday Afternoon" | 3:24 |
| 15 | "Downpour  " | 3:24 |
| 16 | "In Pieces" | 3:45 |
| 17 | "Nowhere To Go" | 2:52 |
| 18 | "Inconsolable [Jason Nevins Remix]" |  |
| 19 | "Helpless When She Smiles [Jason Nevins Radio Mix]" |  |
| 20 | "Satellite" |  |
Kappalelista > Aasian kiertue (rajoitettu erä) > Levy 2

| # | Nimi | Aika |
| --- | --- | --- |
| 01 | "Inconsolable [MV] (DVD)" |  |
| 02 | "Making Of "Inconsolable" (DVD)" |  |
| 03 | "Helpless When She Smiles [MV] (DVD)" |  |
| 04 | "Making Of "Helpless When She Smiles" (DVD)" |  |
| 05 | "9 Days In Tokyo - Documentary (DVD)" |  |
Listasijoitukset

| Lista | Maa | Listasija |  | Myyntiluvut |
| --- | --- | --- | --- | --- |
| Argentinian Albums Chart | Argentiina | 6 |  | 20,000 |
| Australian ARIA Albums Chart | Australia | 25 |  |  |
| Austrian Albums Chart | Itävalta | 12 |  |  |
| Canadian Albums Chart | Kanada | 2  | Kultaa | 50,000+ |
| Suomen Top 40 Albumit | Suomi | 27 |  |  |
| German Albums Chart | Saksa | 4 |  | 58,000 |
| Indian Album Charts | Intia | 9 |  |  |
| Irish Albums Chart | Irlanti | 26 |  |  |
| Federation of the Italian Music Industry | Italia | 15 |  | 28,000 |
| Japan Oricon Album Chart | Japani | 1 | Platinaa | 359,820 |
| Japan Oricon International Album Chart | Japani | 1 | Platinaa | 359,820 |
| Japan Soundscan Total Album Ranking Top 20 | Japani | 1 | Platinaa | 359,820 |
| Japan Soundscan International Album Ranking Top 20 | Japani | 1 | Platinaa | 359,820 |
| Dutch Albums Chart | Alankomaat | 10 |  |  |
| Mexican Albums Chart | Meksiko | 24 |  |  |
| Portugal Albums Top 30 | Portugali | 17 |  |  |
| G-Music Western Chart Weekly Top 20 | Kiina (Taiwan) | 1 |  |  |
| Singapore Albums Chart | Singapore | 4 |  |  |
| Hanteo Chart Weekly Pop | Etelä-Korea | 2 |  | 6,1003 |
| Spain Albums Top 100 | Espanja | 7 | Kultaa | 56,000 |
| Swedish Top 60 | Ruotsi | 28 |  |  |
| Swiss Albums Chart | Sveitsi | 6 |  | <10,000 |
| UK Albums Chart | Yhdistynyt kuningaskunta | 21 | Hopeaa | 58,504 |
| ''Billboard'' 200 | Yhdysvallat | 7 |  | 124,660 |
| Billboard Top Digital Albums | Yhdysvallat | 5 |  | 124,660 |
| Billboard Top Internet Album | Yhdysvallat | 10 |  | 124,660 |
| Turkish Albums Chart | Turkki | 1 |  | 22,859 |
| Venezuelan Albums Chart | Venezuela | 19 |  |  |
Julkaisupäivät

| Maa | Päivämäärä |
| --- | --- |
Japani: 24. lokakuuta, 2007
Belgia: 26. lokakuuta, 2007
Suomi: 26. lokakuuta, 2007
Saksa: 26. lokakuuta, 2007
Italia: 26. lokakuuta, 2007
Alankomaat: 26. lokakuuta, 2007
Norja: 26. lokakuuta, 2007
Puola: 26. lokakuuta, 2007
Ruotsi: 
Australia: 27. lokakuuta, 2007
Itävalta: 27. lokakuuta, 2007
Tanska: 27. lokakuuta, 2007
Irlanti: 27. lokakuuta, 2007
Uusi-Seelanti: 27. lokakuuta, 2007
Sveitsi: 
Tšekki: 29. lokakuuta, 2007
Ranska: 29. lokakuuta, 2007
Kreikka: 29. lokakuuta, 2007
Portugali: 29. lokakuuta, 2007
Espanja: 29. lokakuuta, 2007
Ukraina: 29. lokakuuta, 2007
Yhdistynyt kuningaskunta: 
Kanada: 30. lokakuuta, 2007
Meksiko: 30. lokakuuta, 2007
Yhdysvallat: 30. lokakuuta, 2007
Israel: 31. lokakuuta, 2007
Thaimaa: 31. lokakuuta, 2007
Kiina: 2. lokakuuta, 2007
Hongkong: 2. lokakuuta, 2007
Filippiinit: 2. lokakuuta, 2007
Malesia: 2. lokakuuta, 2007
Taiwan: 
Vietnam: 
Venäjä: 5. marraskuuta, 2007
Brasilia: 10. marraskuuta, 2007
Indonesia: 16. marraskuuta, 2007
Intia: 22. marraskuuta, 2007
Pohjois-Korea: 22. marraskuuta, 2007
Singapore: 22. marraskuuta, 2007
Etelä-Korea:
Álvaro Cunhal

Álvaro Cunhal vuonna 1980.
Álvaro Barreirinhas Cunhal (10. marraskuuta 1913 Coimbra – 13. kesäkuuta 2005 Lissabon) oli portugalilainen poliitikko ja kirjailija, joka toimi Portugalin kommunistisen puolueen (PCP) pääsihteerinä vuosina 1961–1992. Hän joutui olemaan useita vuosikymmeniä vankeudessa ja maanpaossa António Salazarin ja Marcello Caetanon oikeistodiktatuurin aikana. Neilikkavallankumouksen jälkeen hän oli ministerinä Portugalin hallituksessa 1974–1975, mutta PCP joutui pian takaisin oppositioon. Cunhal oli vuosikymmenten ajan puolueensa henkilöitymä. Hänen ideologista linjaansa on pidetty dogmaattisena ja hän pysyi uskollisena Neuvostoliiton kannoille. Vetäydyttyään politiikasta hän saavutti vanhoilla päivillään arvostusta kirjailijana.
Kirjailijana ja taiteilijana

Cunhal julkaisi kolmiosaisen romaanisarjan Portugalin antifasistisesta vastarinnasta salanimellä Manuel Tiago. Hän paljasti olleensa nimimerkin takana vuonna 1994, ja jatkoi sen jälkeenkin romaanien ja novellien kirjoittamista samalla nimimerkillä. Vankilavuosinaan hän myös käänsi William Shakespearen Kuningas Learin portugaliksi ja se julkaistiin salanimellä Maria Manuela Serpa. Nimellä António Vale hän puolestaan saattoi julkisuuteen tekemäänsä taidegrafiikkaa ja veistoksia. Cunhal kirjoitti vanhoilla päivillään lisäksi esseitä Portugalin historiasta ja taiteen yhteiskunnallisesta merkityksestä. Yksi hänen romaaneistaan sovitettiin Portugalissa televisiosarjaksi vuonna 2005.
Aiheesta muualla

Kuvia tai muita tiedostoja aiheesta Álvaro Cunhal Wikimedia Commonsissa
Sitaatteja aiheesta Álvaro Cunhal Wikisitaateissa
Álvaro Cunhal -sivusto (portugaliksi)
Cunhalin kirjoituksia (portugaliksi) Marxists Internet Archive
VRT

| VRT Vlaamse Radio- en Televisieomroeporganisatie |
| --- | --- |

Toimitusjohtaja:  Frederik Delaplace
Kotipaikka:   Schaerbeek, Belgia
Toiminta-alue:  pääsääntöisesti Flanderi ja Bryssel
Toimiala:  yleisradiotoiminta
Kotisivu:  https://www.vrt.be/nl/
Infobox OKVirheellinen NIMI-arvo: 
VRT, eli Vlaamse Radio- en Televisieomroeporganisatie (suom. "Flanderilainen radio- ja televisiolähetysjärjestö"), on belgialainen hollanninkielinen yleisradioyhtiö, joka tuottaa ja lähettää radiota ja televisiota.
Yhtiön pääkonttori sijaitsee Brysselin pääkaupunkialueella, Schaerbeekin kunnassa. Flanderin parlamentti valitsee yhtiön toimitusjohtajan, ja vuonna 2020 tehtävään nimitettiin Frederik Delaplace.
Ranskankielisen RTBF:n ohella VRT oli yksi yleisradioyhtiöistä vuoden 2021 Eurovision laulukilpailussa.
Kanavat > Televisio

| Logo | Kanavan nimi | Aihealueet/ kohdeyleisö |
| --- | --- | --- |
|  | VRT 1 | yleiskanava |
|  | Canvas | laatuohjelmat |
|  | Ketnet | lastenohjelmat |
|  | VRT NWS | uutiset ja ajankohtaisohjelmat |
|  | Sporza | urheilu |
|  | VRT MAX | VRT:n stream-palvelu netissä ja älylaitteilla |
Lähde:
Kanavat > Radio

| Logo | Kanavan nimi | Aihealueet/ kohdeyleisö |
| --- | --- | --- |
|  | Radio 1 | uutiset ja ajankohtaisohjelmat |
|  | Radio 2 | viihde |
|  | StuBru | vaihtoehtoinen musiikki |
|  | MNM | hittimusiikki ja nuorten ohjelmat |
|  | Klara | klassista musiikkia |
Lähde:
Logot

BRT (1968 – 1979)
BRT (1979 – 1991)
BRTN (1991 – 1998)
VRT (1998 – 2002)
VRT (2002 – 2017)
VRT (2017 – 2022)
VRT (2022–)
Aiheesta muualla

VRT:n Facebook-sivu
Yutaka Akita

| 0 | 1 | 2 |
| --- | --- | --- |

Henkilötiedot
Syntymäaika: 6. elokuuta 1970 (ikä 54)
Syntymäpaikka: Aichi, Japani
Pelipaikka: Puolustaja
Seurat
| Vuodet | Seura | O (M) |
| 1993-2003 2004-2006 2007 | Kashima Antlers Nagoya Grampus Eight Kyoto Sanga FC |  |
Maajoukkue
| 1995-2003 | Japani | 44 (4) |
Yutaka Akita (s. 6. elokuuta 1970 Aichi, Japani) on japanilainen entinen jalkapalloilija.
Jalkapallomaajoukkue

Hän edusti Japanin maajoukkuetta vuosina 1995-2003.